Diari Oficial de la Generalitat Valenciana


Sumari del DOGV 7941, del 21-12-2016 (2016/10840)

RESOLUCIÓ de 16 de desembre de 2016, del president de CulturArts Generalitat, per a la concessió d'ajudes de foment de les arts escèniques per al sector de la dansa per al període de gener a desembre de 2016.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10843


Data del document
:   16-12-2016

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 16 de desembre de 2016, del president de CulturArts Generalitat, per a la concessió d'ajudes de foment de les arts escèniques per al sector de la dansa per al període de gener a desembre de 2016. [2016/10615]  
Vistes les actuacions realitzades per a la tramitació i la resolució dels expedients incoats com a conseqüència de les sol·licituds presentades en el marc de la resolució de 29 de juliol de 2016, del president de CulturArts Generalitat (DOCV 7843, 03.08.2016), de convocatòria d'ajudes de foment de les arts escèniques per al sector de la dansa durant els mesos de gener a desembre de 2016, i en atenció als següents:  
  
  
Antecedents de fet  
Primer. Mitjançant la resolució de 29 de juliol de 2016, del president de CulturArts Generalitat (DOCV 7843, 03.08.2016), es van convocar ajudes de foment de les arts escèniques per al sector de la dansa durant els mesos de gener a desembre de 2016, tenint en consideració les bases reguladores aprovades mitjançant l'Ordre 33/2016, de 18 de juliol (DOCV 7832, 20.07.2016), de la Conselleria d'Educació, Investigació, Cultura i Esport, per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
Segon. El Reglament d'organització i funcionament de CulturArts Generalitat, aprovat pel Decret 5/2013, de 4 de gener, i modificat pel Decret 141/2014, de 5 de setembre, del Consell (DOCV 7355, 08.09.2014), atribueix en l'article 2.2.l a l'ens, entre les seues funcions, la convocatòria i la gestió de subvencions, ajudes i incentius de les diferents matèries culturals integrades en CulturArts Generalitat, i confereix, en l'article 4.2.j, l'atribució de resoldre la concessió dels incentius, ajudes i subvencions al president de l'entitat, que és el titular de la conselleria que ostenta les competències en matèria de cultura.  
  
Tercer. De conformitat amb el que estableix l'apartat primer del resolc tercer de la convocatòria, el termini de presentació de sol·licituds era de 45 dies naturals, a comptar des de l'endemà de la publicació de la convocatòria, per la qual cosa va finalitzar el 17 de setembre de 2016, i han estat presentades cinquanta (50) sol·licituds per part de persones físiques i jurídiques interessades.  
Quart. En atenció al que es disposa en l'article 6, epígraf 3.1, de l'Ordre 33/2016, de 18 de juliol, de bases reguladores, la comissió tècnica de valoració, degudament constituïda i reunida en sessió els dies 15, 17 i 22 de novembre, ha portat a efecte l'estudi de la documentació presentada i ha valorat les sol·licituds d'acord amb els criteris objectius d'atorgament continguts en l'article 3, epígraf 3.1 de les bases reguladores i desenvolupats en el resolc quart de la convocatòria i ha emès l'acta corresponent.  
La proposta motivada de resolució del director general de CulturArts Generalitat es formula després de la vista dels expedients i de l'acta i la proposta evacuada per la comissió tècnica avaluadora nomenada a aquest efecte, i després de comprovar que els beneficiaris proposats compleixen tots els requisits necessaris exigits per la convocatòria per a tindre eixa condició, i que en el procediment no figuren ni s'han tingut en compte, altres fets, al·legacions i proves que els adduïts per les persones interessades, i en atenció al que es disposa en l'article 6, epígraf 6 i 7 de les Bases Reguladores.  
  
Fonaments de dret  
I. Conforme al que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en la Llei 38/2003, de 17 de novembre, general de subvencions; en el Reial decret 887/2006, de 21 de juliol, pel qual s'aprova el reglament de desenvolupament d'aquesta llei; en la Llei 5/1983, de 30 de desembre, del Consell, i en el Decret 141/2014, de 5 de setembre, del Consell (DOCV 7355, 08.09.2014), que modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, del Consell, el president de CulturArts és l'òrgan competent per a la resolució de la convocatòria d'ajudes.  
II. Per a la concessió i el pagament de les ajudes de foment de les arts escèniques per al sector de la dansa, cal estar al que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en la Llei 38/2003, de 17 de novembre, general de subvencions; en el Reial decret 887/2006, de 21 de juliol, pel qual s'aprova el reglament de desenvolupament d'aquesta llei; així com en les bases reguladores aprovades mitjançant l'Ordre 33/2016, de 18 de juliol (DOCV 7832, 20.07.2016), i en la Resolució de convocatòria de 29 de juliol de 2016, del president de CulturArts Generalitat (DOCV 7843, 03.08.2016).  
III. Totes les sol·licituds d'ajuda formulades es van presentar dins del termini establit en l'apartat primer del resolc tercer de la convocatòria, excepte el WSV-QZR-62-30, i s'han tramitat els expedients incoats de conformitat amb el que es disposa en l'article 6 de les bases reguladores.  
Per tot açò, en virtut dels antecedents de fet i fonaments de dret que han quedat exposats, vistes l'acta i la proposta evacuada per la comissió tècnica avaluadora, així com els preceptes legals i reglamentaris citats i la resta de pertinent aplicació, en l'exercici de les competències que tinc atribuïdes, vista la proposta amb el caràcter de definitiva, en atenció al que es disposa en l'articule 6, epígrafs 6 i 7, de les bases reguladores, que eleva el director general de CulturArts Generalitat, resolc:  
  
  
Primer  
Concedir ajuda a les sol·licituds per al sector de la dansa i per l'import, en conjunt, de tres-cents vint-i-cinc mil deu euros (325.010 ?) que s'especifica, presentades per:  
  
  
L'augment de les quantitats assignades a la modalitat de Formació, investigació i edició és fruit de l'aplicació d'una economia generada en la modalitat Gires (DAN-GIR) de 13.391 ?. Per açò, en aplicació del resolc segon, 2, últim paràgraf, que preveu: «Les quantitats no disposades de qualsevol dels apartats anteriors podran aplicar-se, de resultar açò necessari, als quals resulten deficitaris, sense que se supere mai globalment la quantitat de 350.000 euros», s'han destinat a aquesta modalitat 10.000 - de les economies produïdes  
L'import global màxim d'aquestes ajudes és de tres-cents cinquanta mil euros (350.000 ?), que es financen amb càrrec a la línia de subvenció S6422000, «Foment de les arts escèniques», entitat 00899, de la secció 09, del capítol IV del pressupost de CulturArts Generalitat per a 2016.  
  
Segon  
Les ajudes concedides mitjançant aquesta resolució estan acollides al règim de minimis establit en el Reglament UE número 1407/2013, de la Comissió, de 18 de desembre de 2013 (DOUE L352, 24.12.2013), relatiu a l'aplicació dels articles 107 i 108 del Tractat UE a les ajudes de minimis.  
  
Tercer  
El pagament d'aquestes subvencions queda condicionat al compliment de les obligacions assenyalades en el resolc sisè i a la justificació per part del beneficiari, d'acord amb l'assenyalat en el resolc setè de la resolució de convocatòria, fins avui de 31 de desembre de 2016. La falta de justificació en el termini indicat determinarà la pèrdua del dret al cobrament de la subvenció.  
  
Quart  
Donar publicitat a les ajudes concedides en compliment del que s'ha assenyalat en l'article 18.1 de la Llei 38/2003, de 17 de novembre, general de subvencions.  
Cinqué  
Denegar l'ajuda sol·licitada per al sector de la dansa pels motius que s'específica, de les presentades per:  
  
  
Sisé  
Anul·lar el crèdit no disposat que puja a 24.990 - atés que no resulta necessari vistes les sol·licituds presentades, els pressupostos corresponents i les puntuacions obtingudes.   
  
Motius de denegació de les ajudes sol·licitades:  
A. No haver sigut inclosa la sol·licitud presentada per la persona o entitat interessada en la proposta elevada per la comissió tècnica avaluadora, al no haver obtingut la puntuació mínima de 50 punts exigida en l'article 3, epígraf 3.1, de les bases reguladores, d'acord amb els criteris de valoració de la convocatòria.  
B. Haver presentat la sol·licitud fora del termini establit en el resolc tercer de la convocatòria, termini que va finalitzar el 17 de setembre de 2016.  
C. Haver aplicat el que preveu l'article 5, epígraf 4, de les bases reguladores, al qual es refereix el resolc tercer, epígraf 6.3, de la convocatòria, al no incloure la sol·licitud totes les dades exigides o faltar documentació, per la qual cosa es va instar a la persona interessada perquè, en el termini de 10 dies hàbils, esmenara tals defectes, amb l'advertiment que en cas contrari es considerarà que desisteix de la seua petició, prèvia resolució dictada en els termes de la normativa de procediment administratiu comú.  
  
De conformitat amb el que estableix la normativa de procediment administratiu comú de les administracions públiques, i en els articles 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs de reposició o bé caldrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant el president de CulturArts Generalitat, en qualitat d'òrgan competent per a concedir les ajudes en el termini d'un mes a explicar des de l'endemà de la seua publicació.  
b) El recurs contenciós administratiu haurà de plantejar-se davant dels Jutjats Contenciosos Administratius de València en el termini de dos mesos a comptar des de l'endemà de ser publicat.  
  
València, 16 de desembre 2016.- El president Culturarts Generalitat: Vicent Marzà Ibáñez.